**Հ Ր Ա Վ Ե Ր**

**«Անօթևան մարդկանց համար ժամանակավոր օթևանի տրամադրման ծառայություններ» ծրագրի իրականացման նպատակով դրամաշնորհի տրամադրման համար հայտարարված մրցույթի**

**ՀՀ աշխատանքի և սոցիալական հարցերի նախարարություն**

Մրցույթի հայտարարությունը հրապարակված է [www.azdarar.am](http://www.azdarar.am) կայքէջում

Մրցույթի անցկացման կարգը հաստատված է ՀՀ աշխատանքի և սոցիալական հարցերի նախարարի 2017 թվականի դեկտեմբերի 25-ի N 163-Ա/1 հրամանով:

**1.ԾՐԱԳՐԻ ՆԿԱՐԱԳԻՐԸ**

Ծրագրի հիմնական նպատակն է կյանքի դժվարին իրավիճակում հայտնված՝ որոշակի բնակության վայր չունեցող, 18 տարին լրացած անօթևան (այսուհետ՝ անօթևան) անձանց որպես ժամանակավոր օթևան՝ կացարան (այսուհետ՝ ժամանակավոր կացարան) տրամադրելը, ինչպես նաև կացարանում այդ անձանց սոցիալական ծառայություններ տրամադրելու համար շուրջօրյա լրիվ խնամքով, սոցիալական սպասարկմամբ և երկարաժամկետ կացարանով ապահովումը:

Համաձայն ՀՀ գործող օրենսդրության, որոշակի բնակության վայր չունեցող կամ անօթևան է համարվում հատուկ սոցիալական կարիքներ ունեցող անձը, ով չունի բնակարան կամ ընտանիքում առկա միջանձնային անառողջ հարաբերությունների հետևանքով առաջացած անհաղթահարելի խոչընդոտների պատճառով ի վիճակի չէ ապրել սեփական բնակարանում կամ ձեռք բերել բնակարան, ով սոցիալապես ու հոգեբանորեն մեկուսացված է և կարիք ունի ապաստարանի ու սոցիալական աջակցության:

Որոշակի բնակության վայր չունեցող անձանց՝ ժամանակավոր կացարանով ապահովելու նպատակն այդ անձանց ժամանակավոր հիմունքներով բնակելի տարածքի հատկացումն է և, ըստ անհրաժեշտության, «Սոցիալական աջակցության մասին» Հայաստանի Հանրապետության օրենքով և ՀՀ կառավարության 2015 թվականի սեպտեմբերի 10-ի N 1069-Ն որոշման հավելված 4-ով սահմանված սոցիալական այլ ծառայությունների տրամադրումը՝ կյանքի դժվարին իրավիճակը հաղթահարելու կամ կյանքի դժվարին իրավիճակում հայտնվելը կանխարգելելու համար:

Ժամանակավոր կացարան կարող է տրամադրվել Հայաստանի Հանրապետության քաղաքացիներին, Հայաստանի Հանրապետությունում բնակվող և բնակության իրավունք (կացության կարգավիճակ) ունեցող օտարերկրյա քաղաքացիներին, քաղաքացիություն չունեցող, փախստականի կարգավիճակ ունեցող անձանց՝ օրենքով սահմանված հիմքերի առկայության դեպքում:

Համաձայն «Սոցիալական աջակցության մասին» ՀՀ օրենքի, ժամանակավոր կացարանը տրամադրվում է մինչև 90 օր տևողությամբ:

Դրամաշնորհը տրամադրվում է Երևան քաղաքում առնվազն 100 անօթևան անձի ժամանակավոր կացարան տրամադրելու, նրանց ծառայություններ մատուցող 28 հաստիքային միավորի աշխատողի աշխատավարձերը (նվազագույն ամսական աշխատավարձի չափով) և 100 անօթևանի օրական երկու անգամ սննդի ծախսը փոխհատուցելու նպատակով: Մնացած ծախսերը հոգում է տվյալ կազմակերպությունը:

**2. ՀԱՅՏԵՐԻ ՊԱՏՐԱՍՏՄԱՆ ՄԱՍԻՆ ՀՐԱՀԱՆԳՆԵՐԸ**

2.1 Սույն ընթացակարգին մասնակցելու համար մասնակիցը հանձնաժողովին ներկայացնում է հայտ։ Հայտը սույն հրավերի հիման վրա մասնակցի կողմից ներկայացվող առաջարկն է:

2.2 Հայտը ներկայացվում է հայտարարության հրապարակման պահից մինչև հայտերի բացմանը նախորդող աշխատանքային օրվա ավարտը՝ ս.թ.մարտի 22-ը ժամը 18:00։

**3. ՄԱՍՆԱԿԻՑՆԵՐԻ՝ ՄՐՑՈՒՅԹԻ ՄԱՍՆԱԿՑՈՒԹՅԱՆ ԻՐԱՎՈՒՆՔԻ ՎԵՐԱԲԵՐՅԱԼ ՊԱՀԱՆՋՆԵՐԸ**

3.1 Հայտ ներկայացնելու իրավունք ունեն մրցութային ծրագրի ոլորտում Հայաստանի Հանրապետության կառավարության սահմանած կարգով սոցիալական ծառայություններ տրամադրելու գործունեությունն հավաստագրված այն կազմակերպությունները, որոնց հավաստագրման ժամկետի ավարտին մնացել է ոչ պակաս քան մեկ տարի:

3.2 Մրցույթին մասնակցելու իրավունք չունեն այն կազմակերպությունները, որոնք`

1) դատական կարգով ճանաչվել են սնանկ կամ որոնց վերաբերյալ առկա են սնանկության հիմքեր,

2) հարկային մարմնի կողմից վերահսկվող եկամուտների գծով ունեն նվազագույն աշխատավարձի հիսունապատիկը գերազանցող ժամկետանց պարտավորություններ,

3) որոնց գործադիր մարմնի ներկայացուցիչը հայտը ներկայացնելու պահին նախորդող երեք տարիների ընթացքում դատապարտված է եղել տնտեսական գործունեության կամ պետական ծառայության դեմ ուղղված հանցագործության համար, բացառությամբ այն դեպքերի, երբ դատվածությունն օրենքով սահմանված կարգով հանված կամ մարված է․

4) եթե հայտը ներկայացնելու պահին նախորդող տարվա ընթացքում կազմակերպությունը`

ա. ավելի քան մեկ անգամ խախտել է պայմանագրով ստանձնած պարտավորությունը, որը հանգեցրել է պատվիրատուի կողմից պայմանագրի միակողմանի լուծմանը․

բ․ մրցույթի գործընթացի շրջանակում ներկայացրել է կեղծ տվյալ․

գ. որպես մրցույթի հաղթող մասնակից մեկ անգամից ավելի հրաժարվել է պայմանագիր կնքելուց։

3.3 Մրցույթին մասնակցելու համար անհրաժեշտ է ներկայացնել հայտ, որը ներառում է սույն հրավերին կից N 1 հավելվածով նախատեսված դիմումը, ծրագրային առաջարկը և սույն հրավերի 3.5-րդ կետով նախատեսված կից փաստաթղթերը, որոնք ներկայացվում են հայերեն լեզվով:

Ծրագրային առաջարկը պետք է բավարարի հրավերով սահմանված ծրագրի նկարագրի պահանջները և ներառի՝

1) մրցույթի հրավերով նախատեսված ծառայության կամ աշխատանքի կատարման նկարագրությունը, աշխատանքային պլան-ժամանակացույցը, ծրագրի շահառուների քանակը, սպասարկող տարածքի մակերեսը (բացառությամբ տնային պայմաններում խնամքի տրամադրման դեպքում) և նկարագիրը,

2) ծրագրի կատարման համար նախատեսված աշխատողների, այդ թվում՝ տվյալ բնագավառում մասնագիտական որակավորում ունեցող մասնագետների թիվը, մասնագետների կամ աշխատողների՝ տվյալ ոլորտի աշխատանքային փորձը,

3) Կազմակերպության՝ ծրագրի կամ համանման ոլորտում սոցիալական ծառայություն տրամադրելու ընդհանուր փորձառության, այդ թվում՝ իրականացրած ծրագրերի և աշխատանքային գործունեության վերաբերյալ տեղեկատվություն,

4) ծրագրի իրականացման համար անհրաժեշտ ֆինանսավորման ընդհանուր գումարը՝ ըստ ծախսային հոդվածների ( հավելված N 5 կցվում է),

5) պետության կողմից մասնակիորեն ֆինանսավորվելու դեպքում՝ այլ աղբյուրներից ֆինանսավորման չափի մասին տեղեկատվություն։

6) Հրավերին կից ներկայացվում է նաև պայմանագրի նախագիծը կից հավելվածներով:

* 1. Հայտին կից ներկայացվում են հետևյալ փաստաթղթերը՝

1. ծրագրի կատարման համար նախատեսված աշխատողների, այդ թվում՝ տվյալ բնագավառում մասնագիտական որակավորում ունեցող մասնագետների թիվը, նրանց՝ տվյալ ոլորտի աշխատանքային փորձը հավաստող փաստաթղթերի պատճենները, եթե հավաստագրման պահից մինչև հայտերի ներկայացումն ընկած ժամանակահատվածը գերազանցում է վեց ամիսը,
2. կազմակերպության կողմից բժշկական գործունեություն իրականացնելիս՝ բժշկական գործունեության համապատասխան տեսակներով զբաղվելու իրավունքը հավաստող լիցենզիայի պատճենները՝ Հայաստանի Հանրապետության օրենսդրությամբ սահմանված պահանջի դեպքում, եթե հավաստագրման պահից մինչև հայտերի ներկայացումն ընկած ժամանակահատվածը գերազանցում է վեց ամիսը,
3. կազմակերպության՝ ծրագրի կամ համանման ոլորտում սոցիալական ծառայություն տրամադրելու ընդհանուր փորձառության, այդ թվում՝ իրականացրած ծրագրերի և աշխատանքային գործունեության վերաբերյալ փաստաթղթեր (նմանատիպ աշխատանքների կատարման հիմքում ընկած, կնքված պայմանագրերի, աշխատանքը կատարած լինելու վերաբերյալ պատվիրատուի կողմից տրված տեղեկանքների և այլ փաստաթղթերի պատճեններ), եթե հավաստագրման պահից մինչև հայտերի ներկայացումն ընկած ժամանակահատվածը գերազանցում է վեց ամիսը,
4. պետության կողմից մասնակի ֆինանսավորման դեպքում՝ այլ աղբյուրներից ֆինանսավորման չափը հավաստող փաստաթղթեր (օրինակ՝ երաշխիքային նամակ կազմակերպությանը այն կազմակերպությունների կամ անձանց կողմից, որոնք պատրաստ են տրամադրել ֆինանսական աջակցություն և այլն),

5) յուրաքանչյուր սոցիալական ծառայություն տրամադրելու գործունեության (բացառությամբ տնային պայմաններում խնամքի տրամադրման) համար նախատեսված տարածքի նկատմամբ հայտատուի իրավունքը հավաստող փաստաթղթերը (գույքի նկատմամբ իրավունքի պետական գրանցման վկայականի պատճենը, տարածքը վարձակալությամբ (ենթավարձակալությամբ) կամ անհատույց օգտագործման իրավունքով տիրապետելու դեպքում, նաև՝ համապատասխան պայմանագրի բնօրինակը և դրա պատճենը), եթե կազմակերպության հավաստագրման պահից մինչև հայտերի ներկայացումն ընկած ժամանակահատվածը գերազանցում է վեց ամիսը,

6) սույն հրավերի 3.2 կետի 1, 2 և 3-րդ ենթակետերում նշված տեղեկատվության վերաբերյալ կազմակերպության իրավասու մարմնի կողմից տրված հայտարարությունը,

7) ծրագրի նկարագրով սահմանված այլ անհրաժեշտ պայմանների առկայությունը հավաստող փաստաթղթերի պատճենները,

**4. ՄՐՑՈՒՅԹԻ ԱՆՑԿԱՑՄԱՆ,ԳՆԱՀԱՏՄԱՆ ԿԱՐԳԻ, ՄԱՍՆԱԿՑԻՆ ՀԱՂԹՈՂ ՃԱՆԱՉԵԼՈՒ ԵՎ ԲՈՂՈՔԱՐԿՄԱՆ ՎԵՐԱԲԵՐՅԱԼ ՏԵՂԵԿԱՏՎՈՒԹՅՈՒՆ**

* 1. Մրցույթն անցկացվում է երեք փուլով՝ հայտերի բացման, գնահատման և արդյունքների ամփոփման։
  2. Մրցույթի հայտերի բացումն իրականացվում է հայտարարության մեջ նշված օրը։

4.3 Անհրաժեշտության դեպքում հայտերի գնահատման և արդյունքների ամփոփման նիստի(երի) օրն ու ժամը որոշում է հանձնաժողովը։

* 1. Հայտերի գնահատումն ու արդյունքների ամփոփումը պետք է իրականացվեն ոչ ուշ, քան հայտերի բացման նիստին հաջորդող հինգերորդ աշխատանքային օրը, որի մասին տեղեկատվությունը տրամադրվում է մասնակիցներին:

4.5 Մասնակիցները կամ նրանց լիազոր ներկայացուցիչները կարող են ներկա գտնվել մրցույթի նիստին(երին):

4.6 Հայտերի բացման փուլում քարտուղարը համառոտ տեղեկատվություն է ներկայացնում հայտերի մասին և հանձնաժողովի անդամներին է տրամադրում հայտերի և գնահատման թերթիկների օրինակները։

4.7 Հանձնաժողովը ստուգում է կազմակերպությունների կողմից ներկայացված դիմումին ներկայացվող պահանջների և կից ներկայացված փաստաթղթերի համապատասխանությունը հրավերի պահանջներին:

* 1. Մրցույթին հայտ ներկայացնելու իրավունք չունեցող կազմակերպությունների կողմից հայտ ներկայացնելու, կազմակերպությունների կողմից հայտին ներկայացվող պայմանները չպահպանելու կամ մրցույթի ընթացքում այդպիսի հանգամանքների ի հայտ գալու դեպքում կազմակերպությունների հայտերը մերժվում են և հանձնաժողովի նախագահի գրությամբ տրամադրվում են դրանք ներկայացնողներին։

4.9 Մասնակցի հայտը մրցույթի ցանկացած փուլում մերժվում է վերջինի կողմից կեղծ կամ սխալ տեղեկատվություն կամ փաստաթղթեր տրամադրելու դեպքում: Տեղեկատվությունը կամ փաստաթղթերը համարվում են կեղծ նաև այն դեպքում, երբ հայտի ներկայացումից հետո մասնակցի կողմից ներկայացված տեղեկատվությունը փոփոխվել է, սակայն հանձնաժողովին այդ մասին չի տեղեկացվել:

4.10 Դիմումի և կից փաստաթղթերի պահանջներին մասնակցի ներկայացրած հայտի այնպիսի անհամապատասխանության կամ թերության դեպքում, որը հնարավոր է շտկել մեկօրյա ժամկետում, առկա անհամապատասխանությունը կամ թերությունը վերացնելու համար մասնակցին տրվում է մեկօրյա ժամկետ:

4.11 Դիմումի և կից ներկայացված փաստաթղթերի հրավերին համապատասխանության, իսկ անհամապատասխանության դեպքում, սահմանված ժամկետում համապատասխանեցնելիս, մասնակիցներին թույլատրվում է մասնակցել հաջորդ փուլերին:

4.12 Կազմակերպությունների ծրագրային առաջարկի գնահատումն իրականացվում է երկու փուլով:

4.13 Յուրաքանչյուր փուլում մասնակիցների գնահատումն իրականացվում է N 2 հավելվածում ներառված Ձև 1 և Ձև 2 գնահատման թերթիկների միջոցով՝ դրանցում ներառված չափանիշների հիման վրա:

4.14 Երկրորդ փուլ են անցնում այն մասնակիցը(ները), որոնց հանձնաժողովի բոլոր անդամների կողմից տրված միավորների հանրագումարը կազմում է հնարավոր առավելագույն միավորների առնվազն 75 տոկոսը:

4.15 Գնահատման երկրորդ փուլի արդյունքում հանձնաժողովի որոշմամբ ընտրված են համարվում այն կազմակերպությունները, որոնց հանձնաժողովի բոլոր անդամների կողմից տրված միավորների հանրագումարը կազմում է հնարավոր առավելագույն միավորների առնվազն 75 տոկոսը:

4.16 Ընտրված մասնակիցներից մրցույթի բոլոր փուլերում ամենաբարձր միավոր ստացած մասնակիցը հանձնաժողովի որոշմամբ համարվում է հաղթող:

4.17 Հավասար միավորների դեպքում հանձնաժողովի նախագահի ձայնը վճռորոշ է:

4.18 Գնահատման յուրաքանչյուր փուլից հետո գնահատման թերթիկների հիման վրա, հաշվարկվում են յուրաքանչյուր մասնակցի ստացած ընդհանուր միավորները և դրանց տոկոսային արտահայտությունը՝ N 3 հավելվածով նախատեսված գնահատման ամփոփաթերթի միջոցով:

4.19 Ամփոփաթերթերի հիման վրա հանձնաժողովի կողմից կազմվում է սույն հրամանի N 4 հավելվածով նախատեսված եզրակացությունը, որը ներառում է բոլոր մասնակիցների ստացած միավորներն ու դրանց տոկոսային արտահայտությունը

4.20 Կայացած նիստի(երի) արդյունքներով քարտուղարը կազմում է արձանագրություն, որը ներառում է բոլոր նիստերի համառոտ նկարագիրը: Արձանագրությանը կցվում են մրցույթի գնահատման թերթիկներն ու ամփոփաթերթերը, հանձնաժողովի կողմից կայացված եզրակացությունն ու որոշումները, առկայության դեպքում՝ նաև հանձաժողովի անդամի(ների) հատուկ կարծիքը:

* 1. Մրցութային հանձնաժողովը հաղթող և ընտրված մյուս մասնակիցներին որոշելուց հետո արդյունքների ամփոփման նիստին հաջորդող առաջին աշխատանքային օրը, մրցույթի եզրակացությունն ու հաղթող մասնակցի վերաբերյալ որոշումը հրապարակում է նախարարության պաշտոնական կայքէջում:

4.21 Մրցույթի արդյունքները չբողոքարկելու դեպքում բողոքարկման ժամկետը լրանալու, իսկ բողոքարկման դեպքում՝ բողոքը մերժվելու կամ հաղթող մասնակցի անփոփոխ մնալու դեպքում, հաջորդ աշխատանքային օրը հաղթող մասնակցի վերաբերյալ որոշումը նախարարության գլխավոր քարտուղարը ներկայացնում է նախարարին հաղթող մասնակցի վերաբերյալ հրաման ընդունելու համար:

4.22 Սույն հրավերի 4.21 կետով սահմանված որոշումը նախարարի կողմից ընդունվում է այն ստանալուց հետո երեք աշխատանքային օրվա ընթացքում:

* 1. Մրցույթը համարվում է չկայացած, եթե՝

1. մրցույթի մասնակցության համար ոչ մի հայտ չի ներկայացվել.
2. մրցույթի հայտատուներից ոչ մեկը մրցույթի մասնակցի կարգավիճակ չի ստացել.
3. մրցույթի արդյունքում հաղթող չի ճանաչվել:

4.23 Մրցույթի մասնակցության համար միայն մեկ հայտի ներկայացումը հիմք չէ մրցույթ չանցկացնելու համար։

* 1. Մրցույթն անվավեր կարող է ճանաչվել՝

1. օրենքով սահմանված դեպքերում և կարգով,
2. բողոքարկման հանձնաժողովի կողմից՝ հրավերով նախատեսված դեպքերում։

4.25 Մրցութային հանձնաժողովի գործողությունները (անգործությունը) և որոշումները կարող են բողոքարկվել սույն հրավերի 4.21 կետով նախարարին մրցույթի արդյունքների՝ որոշման հրապարակումից հետո մեկ աշխատանքային օրվա ընթացքում:

4.26 Բողոքը ներկայացվում է գրավոր, ստորագրված, դրանում ներառելով`

1) բողոքը ներկայացրած կազմակերպության անվանումը, պետական գրանցման վկայականի համարը և հասցեն,

2) նախարարության անվանումը և հասցեն,

3) մրցույթի առարկան,

4) բողոքի առարկան և բողոքը ներկայացրած անձի պահանջը,

5) բողոքի փաստական հիմքերը, ապացույցները (առկայության դեպքում),

6) անհրաժեշտության դեպքում՝ բողոքը ներկայացնողի լիազորությունները հավաստող փաստաթուղթ,

7) այլ անհրաժեշտ տեղեկություններ (առկայության դեպքում):

4.27.Նախարարը մերժում է բողոքը երկու աշխատանքային օրվա ընթացքում, եթե՝

1. չի պահպանվել բողոքարկման ժամկետը,
2. բողոքն ակնհայտորեն անհիմն է,
3. բողոքը չի շոշափում դիմումատուի շահերը,
4. բողոքում չեն պահպանվել հրավերի 4.26 կետով սահմանված պահանջները,
5. այլ հիմնավոր պատճառներով:

4.28 Բողոքին ընթացք տալու դեպքում նախարարի հրամանով մեկ աշխատանքային օրվա ընթացքում ստեղծվում է բողոքարկման հանձնաժողով:

4.29 Բողոքարկման հանձնաժողովն իրականացնում է բողոքի քննությունը մեկ աշխատանքային օրվա ընթացքում:

4.30 Բողոքարկման արդյունքում բողոքարկման հանձնաժողովն ընդունում է հետևյալ որոշումներից մեկը՝

1. բողոքը մերժել,
2. բողոքը բավարարել՝ ամբողջությամբ կամ մասնակի,
3. անվավեր ճանաչել մրցույթի արդյունքները:

4.31 Բողոքարկման արդյունքում բողոքն ամբողջությամբ կամ մասնակի բավարարելու կամ մրցույթի արդյունքները անվավեր ճանաչելու մասին որոշումը գլխավոր քարտուղարի կողմից ներկայացվում է նախարարին, որի կողմից էլ նշվածի հիման վրա ընդունվում է հրաման՝ եռօրյա ժամկետում:

4.32.Մրցույթի արդյունքները կարող են բողոքարկվել նաև օրենքով նախատեսված դեպքերում և կարգով:

**5. ՀԱՅՏԸ ՆԵՐԿԱՅԱՑԵԼՈՒ ՊԱՅՄԱՆՆԵՐԸ, ԱՅԴ ԹՎՈՒՄ` ՁԵՎԸ, ՏԵՂԸ, ԺԱՄԿԵՏԸ, ՄԱՍՆԱԿԻՑՆԵՐԻ ՊԱՐԶԱԲԱՆՈՒՄՆԵՐ ՍՏԱՆԱԼՈՒ ԿԱՐԳԸ**

5.1 Հայտը ներկայացվում է հայտարարության հրապարակման պահից մինչև հայտերի բացմանը նախորդող աշխատանքային օրվա ավարտը։

5.2 Հայտում առկա փաստաթղթերը՝ իրավասու անձի կողմից ստորագրված և կնքված (կնիքի առկայության դեպքում), «իսկականի հետ ճիշտ է» մակագրմամբ ներկայացվում են սոսնձված, կնքված և ստորագրված ծրարով, որի վրա պետք է առկա լինեն կազմակերպության անվանումը, հեռախոսահամարը, էլեկտրոնային փոստի հասցեն, փաստաթղթի ելից համարը, «մրցույթի հայտ» նշագրումը:

5.3 Մասնակիցը չի կարող նույն մրցույթին ներկայացնել մեկից ավելի հայտ: Հայտը ներկայացվում է նախարարության աշխատակազմի քարտուղարություն (այսուհետ՝ քարտուղարություն)՝ առձեռն հանձնելու կամ պատվիրված նամակ ուղարկելու միջոցով:

5.4.Հայտերն առձեռն ընդունելու դեպքում քարտուղարությունը մասնակցին տալիս է հայտն ընդունելու մասին ընդունողի ստորագրությամբ վավերացված ստացական, որը պարունակում է տեղեկություն հայտը ներկայացնելու ամսաթվի, հայտն ընդունողի անուն ազգանվան, պաշտոնի, մրցույթի առարկայի հակիրճ անվանման և հայտերի բացման օրվա վերաբերյալ:

5.5 Քարտուղարությունը ծրարի վրա նշում է հայտի ստացման օրը, ամիսը, ամսաթիվը, ժամը, ստորագրում է այն, որից հետո ստացված ծրարը անհապաղ ներկայացվում է հանձնաժողովի նախագահին, իսկ նախագահին ներկայացնելու անհնարինության դեպքում՝ հանձնաժողովի մեկ այլ անդամի:

5.6 Սույն հրավերի 5.1, 5.2, 5.3 կետերի պահանջներին ոչ համապատասխան ներկայացված հայտերը առանց բացվելու մերժվում են և տրամադրվում են հայտատուին առձեռն կամ փոստային ծանուցման միջոցով:

5.7 Մասնակիցը մինչև հայտերը ներկայացնելու վերջնաժամկետը իրավունք ունի այն փոփոխելու կամ հետ վերցնելու։

5.8 Մրցույթի հայտի փոփոխությունը կատարվում է հրավերով մրցույթի հայտ ներկայացնելու համար նախատեսված եղանակով՝ ծրարի վրա ավելացնելով «փոփոխում» բառը:

5.9 Նախարարության պաշտոնատար անձանց կամ հանձնաժողովի անդամների կողմից այլ անձանց չնախատեսված պարզաբանումներ և կամ մրցույթին վերաբերող այլ տեղեկություններ տրամադրելն արգելվում է:

**6.ՇԱՀԵՐԻ ԲԱԽՈՒՄ**

6.1 Իրավաբանական կամ իրավաբանական անձի կարգավիճակ ունեցող անձանց մրցույթի գործընթացն իրականացնում է Հայաստանի Հանրապետության աշխատանքի և սոցիալական հարցերի նախարարի (այսուհետ՝ նախարար) հրամանով ստեղծված մրցութային հանձնա­ժո­ղովը, որի կազմի մեկ երկրորդում պետք է ընդգրկվեն «Սոցիալական աջակցության մասին» ՀՀ օրենքի 2-րդ հոդվածի 1-ին մասի 15-րդ կետով սահմանված աջակցող ցանցի մասնակիցները՝ համաձայնության դեպքում, պայմանով, որ վերջինները չեն կարող ունենալ մրցույթի հայտ ներկայացրած իրավավաբանական կամ իրավաբանական անձի կարգավիճակ ունեցող անձանց հետ ընդհանուր կամ հակընդդեմ շահ: Աջակցող ցանցի համապատասխան թվով մասնակիցների կողմից համաձայնություն չլինելու դեպքում հանձնաժողովի կազմի վերաբերյալ սահմանափակումը չի գործում: Մրցույթի գործընթացում հանձնաժողովի որոշմամբ կարող են ներգրավվել համապատասխան ոլորտի փորձագետներ:

Հավելված N 1

**ՁԵՎ**

**ՊԵՏԱԿԱՆ ԱՋԱԿՑՈՒԹՅԱՆ ՏՐԱՄԱԴՐՄԱՆ ՆՊԱՏԱԿՈՎ ՍՈՑԻԱԼԱԿԱՆ ՊԱՇՏՊԱՆՈՒԹՅԱՆ ՈԼՈՐՏՈՒՄ ԾԱՌԱՅՈՒԹՅՈՒՆՆԵՐ ՄԱՏՈՒՑՈՂ ԿԱԶՄԱԿԵՐՊՈՒԹՅՈՒՆՆԵՐԻ ԸՆՏՐՈՒԹՅԱՆ ՀԱՄԱՐ ԱՆՑԿԱՑՎՈՂ ՄՐՑՈՒՅԹԻ ԴԻՄՈՒՄԻ**

|  |  |  |
| --- | --- | --- |
| **1.** | Կազմակերպության անվանումը |  |
| **2.** | Հավաստագրի համարը |  |
| **3.** | Հեռախոսահամարը |  |
| **4.** | Էլեկտրոնային փոստի հասցեն |  |
| **5.** | Գործունեության վայրի և ծանուցման հասցեն (տարբեր լինելու դեպքում) |  |
| **6.** | Հարկ վճարողի հաշվառման համարը (ՀՎՀՀ) |  |
| **7.** | Պետական գրանցման վկայականի համարը |  |
| **8.** | Սոցիալական ծառայություն տրամադրելու գործունեության իրականացման վայրը |  |
| **9.** | Ծրագրին ներգրավվող աշխատողների ընդհանուր թիվը |  |
| **10** | Ծրագրին ներգրավվող մասնագիտական որակավորում ունեցող մասնագետների թիվը, որակավորման տեսակը |  |
| **11.** | Ծրագրի շահառուների քանակը |  |
| **12** | Ֆինանսական առաջարկ |  |
| **13.** | Այլ աղբյուրներից ֆինանսավորման դեպքում՝ ֆինանսավորման չափը |  |
| **14.** | Դիմումատուի համաձայնությունը և ծանուցում անձնական տվյալների մշակման վերաբերյալ | Սույնով դիմումատուն ներկայացնում է մրցույթին մասնակցության հայտ՝ տալով իր համաձայնությունը հրավերով սահմանված պայմանների վերաբերյալ և, հիմք ընդունելով անձնական տվյալների պաշտպանության մասին ՀՀ օրենքը, հավաստում է սույն կարգի շրջանակներում ներկայացված անձնական տվյալների սուբյեկտների համաձայնության առկայությունը՝ սույն կարգով նշված նպատակների շրջանակներում անձնական տվյալներ մշակելու համար: |

**Կից փաստաթղթերի ցանկը՝**

1. --------------------------------------------------------------------------------------------
2. --------------------------------------------------------------------------------------------
3. --------------------------------------------------------------------------------------------
4. --------------------------------------------------------------------------------------------
5. --------------------------------------------------------------------------------------------
6. --------------------------------------------------------------------------------------------
7. --------------------------------------------------------------------------------------------

**Դիմումը ներկայացնող կազմակերպության գործադիր մարմնի ղեկավար**

--------------------------------------------------------------------------------------------------------------

անունը, ազգանունը, պաշտոնը

----------------------------------------

ստորագրությունը, կազմակերպության կնիքը (առկայության դեպքում)

**Դիմումի կազմման ամսաթիվը**

------------------------------------

Հավելված N 2

**ՁԵՎ 1**

**ՊԵՏԱԿԱՆ ԱՋԱԿՑՈՒԹՅԱՆ ՏՐԱՄԱԴՐՄԱՆ ՆՊԱՏԱԿՈՎ ՍՈՑԻԱԼԱԿԱՆ ՊԱՇՏՊԱՆՈՒԹՅԱՆ ՈԼՈՐՏՈՒՄ ԾԱՌԱՅՈՒԹՅՈՒՆՆԵՐ ՄԱՏՈՒՑՈՂ ԿԱԶՄԱԿԵՐՊՈՒԹՅՈՒՆՆԵՐԻ ԸՆՏՐՈՒԹՅԱՆ ՀԱՄԱՐ ԱՆՑԿԱՑՎՈՂ ՄՐՑՈՒՅԹԻ ԱՌԱՋԻՆ ՓՈՒԼԻ ԳՆԱՀԱՏՄԱՆ ԹԵՐԹԻԿԻ**

|  |  |  |  |
| --- | --- | --- | --- |
| **Իրականացվելիք ծրագրի անվանումը** | **Չափանիշ** | **Առավելագույն միավոր** | **Ստացած**  **միավոր** |
|  | 1.**Առաջարկվող ծրագրի նկարագիր՝**  ա) աշխատանքի կամ ծառայությունների համապատասխանությունը ծրագրի նկարագրին,  բ) ներկայացված աշխատանքային պլան-ժամանակացույցի և տարածքի համապատասխանությունը ծրագրի նկարագրով ներկայացվող պահանջներին,  գ) կազմակերպության՝ մրցույթի առարկա հանդիսացող ծառայության կամ աշխատանքի ոլորտում իրականացրած ծրագրերը և փորձառությունը: | 60  20  20  20 |  |
| **2.Մասնագետներ՝**  ա) համապատասխան մասնագետների (սոցիալական աշխատող, հոգեբան, բուժաշխատող, իրավախորհրդատու, աշխատանքային թերապիայի մասնագետ և այլն) առկայությունը և հարաբերակցությունը շահառուների թվաքանակին,  բ)մասնագետների համապատասխանությունը ՀՀ կառավարության սահմանած հաստիքային միավորների չափորոշիչներին,  գ) մասնագետների պահանջվող որակավորումը և աշխատանքային փորձը: | 40  15  10  15 |  |
| **Ընդամենը** |  |  |  |

**Հանձնաժողովի անդամ՝**

--------------------------------------------------------------------

անունը, ազգանունը, ստորագրությունը, ամսաթիվը

**ՁԵՎ 2**

**ՊԵՏԱԿԱՆ ԱՋԱԿՑՈՒԹՅԱՆ ՏՐԱՄԱԴՐՄԱՆ ՆՊԱՏԱԿՈՎ ՍՈՑԻԱԼԱԿԱՆ ՊԱՇՏՊԱՆՈՒԹՅԱՆ ՈԼՈՐՏՈՒՄ ԾԱՌԱՅՈՒԹՅՈՒՆՆԵՐ ՄԱՏՈՒՑՈՂ ԿԱԶՄԱԿԵՐՊՈՒԹՅՈՒՆՆԵՐԻ ԸՆՏՐՈՒԹՅԱՆ ՀԱՄԱՐ ԱՆՑԿԱՑՎՈՂ ՄՐՑՈՒՅԹԻ ԵՐԿՐՈՐԴ ՓՈՒԼԻ ԳՆԱՀԱՏՄԱՆ ԹԵՐԹԻԿԻ**

|  |  |  |  |
| --- | --- | --- | --- |
| **Իրականացվելիք ծրագրի անվանումը** | **Չափանիշ** | **Առավելագույն միավոր** | **Ստացած**  **միավոր** |
|  | 1.Ֆինանսական գնահատականը՝ ա)կազմակերպության՝ այլ աղբյուրներից ֆինանսավորման առկայությունը,  բ) պետության կողմից ակնկալվող ֆինանսավորման հարաբերակցությունը ծրագրի ընդհանուր բյուջեին,  գ) ծրագրի ֆինանսական և տնտեսական արդյունավետությունը՝ հաշվի առնելով մեկ շահառուի վրա ծախսվող գումարի չափը: | 100  20  30  50 |  |
| **Ընդամենը** |  |  |  |

**Հանձնաժողովի անդամ՝**

--------------------------------------------------------------------

անունը, ազգանունը, ստորագրությունը, ամսաթիվը

Հավելված N 3

**ՁԵՎ**

**ՊԵՏԱԿԱՆ ԱՋԱԿՑՈՒԹՅԱՆ ՏՐԱՄԱԴՐՄԱՆ ՆՊԱՏԱԿՈՎ ՍՈՑԻԱԼԱԿԱՆ ՊԱՇՏՊԱՆՈՒԹՅԱՆ ՈԼՈՐՏՈՒՄ ԾԱՌԱՅՈՒԹՅՈՒՆՆԵՐ ՄԱՏՈՒՑՈՂ ԿԱԶՄԱԿԵՐՊՈՒԹՅՈՒՆՆԵՐԻ ԸՆՏՐՈՒԹՅԱՆ ՀԱՄԱՐ ԱՆՑԿԱՑՎՈՂ ՄՐՑՈՒՅԹԻ ԳՆԱՀԱՏՄԱՆ ԱՄՓՈՓԱԹԵՐԹԻ**

**Կազմակերպության անվանում**

--------------------------------------------------------

|  |  |  |
| --- | --- | --- |
| **Հանձնաժողովի անդամ**  **(անուն, ազգանուն)** | **Կազմակերպության՝ 1-ին փուլում ստացած միավորը** | **2-րդ փուլում ստացած միավորը (2-րդ փուլ անցնելու դեպքում)** |
| **1.** |  |  |
| **2.** |  |  |
| **3.** |  |  |
| **4.** |  |  |
| Ընդհանուր միավորը |  |  |
| Ընդհանուր միավորը՝ տոկոսային արտահայտությամբ |  |  |

**Անուն, ազգանուն Ստորագրություն**

ՀԱՆՁՆԱԺՈՂՈՎԻ ՆԱԽԱԳԱՀ՝ \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

ՀԱՆՁՆԱԺՈՂՈՎԻ ՔԱՐՏՈՒՂԱՐ՝ \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

ՀԱՆՁՆԱԺՈՂՈՎԻ ԱՆԴԱՄՆԵՐ՝ \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

------------------------------------------------------------

կազմման ամսաթիվ

Հավելված N 4

**ՁԵՎ**

**ՊԵՏԱԿԱՆ ԱՋԱԿՑՈՒԹՅԱՆ ՏՐԱՄԱԴՐՄԱՆ ՆՊԱՏԱԿՈՎ ՍՈՑԻԱԼԱԿԱՆ ՊԱՇՏՊԱՆՈՒԹՅԱՆ ՈԼՈՐՏՈՒՄ ԾԱՌԱՅՈՒԹՅՈՒՆՆԵՐ ՄԱՏՈՒՑՈՂ ԿԱԶՄԱԿԵՐՊՈՒԹՅՈՒՆՆԵՐԻ ԸՆՏՐՈՒԹՅԱՆ ՀԱՄԱՐ ԱՆՑԿԱՑՎՈՂ ՄՐՑՈՒՅԹԻ ԵԶՐԱԿԱՑՈՒԹՅԱՆ**

Սույն եզրակացությունը ներառում է պետական աջակցության տրամադրման նպատակով սոցիալական պաշտպանության ոլորտում ծառայություններ մատուցող կազմակերպությունների ընտրության համար անցկացվող մրցույթի գնահատման արդյունքում բոլոր մասնակիցների ստացած միավորները:

|  |  |  |  |  |  |  |
| --- | --- | --- | --- | --- | --- | --- |
|  | **Կազմակերպության անվանում** | **1-ին փուլի ընդհանուր միավորը** | **1-ին փուլի ընդհանուր միավորը՝ տոկոսային արտահայտությամբ** | **2-րդ փուլի ընդհանուր միավորը** | **2-րդ փուլի ընդհանուր միավորը՝ տոկոսային արտահայտությամբ** | **Միավորների**  **հանրագումարը** |
| **1.** |  |  |  |  |  |  |
| **2.** |  |  |  |  |  |  |
| **3.** |  |  |  |  |  |  |
| **4.** |  |  |  |  |  |  |
| **5.** |  |  |  |  |  |  |
| **6.** |  |  |  |  |  |  |
| **7.** |  |  |  |  |  |  |

**Անուն, ազգանուն Ստորագրություն**

ՀԱՆՁՆԱԺՈՂՈՎԻ ՆԱԽԱԳԱՀ՝ \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

ՀԱՆՁՆԱԺՈՂՈՎԻ ՔԱՐՏՈՒՂԱՐ՝ \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

ՀԱՆՁՆԱԺՈՂՈՎԻ ԱՆԴԱՄՆԵՐ՝ \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

-----------------------------------------------------------

կազմման ամսաթիվ

Հավելված N 5

**ԾՐԱԳՐԱՅԻՆ ԱՌԱՋԱՐԿ**

Ուսումնասիրելով \_\_\_\_\_\_\_\_\_\_\_\_\_\_\_\_\_\_\_\_\_\_\_\_ հրավերը, այդ թվում կնքվելիք պայմանագրի նախագիծը, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ -ն առաջարկում է

/Կազմակերպության անվանումը/

պայմանագիր կատարել ներքոհիշյալ գներով.

|  |  |  |  |  |  |  |
| --- | --- | --- | --- | --- | --- | --- |
| Ծախսային հոդվածներ | | Նախատեսված գումարը | Պետական բյուջեից փոխհատուցման ենթակա գումարը | Մեկ շահառուի օրական ծախսը պետական բյուջեի միջոցների հաշվին | Բարեգործական և այլ միջոցներից կատարված դրամական ծախսեր | Մեկ շահառուի օրական ծախսը բարեգործական և այլ միջոցների հաշվին |
| **Տնտեսագիտական դասակարգման սինթետիկ հաշիվների անվանումը** | |
| **Տնտեսագիտական դասակարգման սինթետիկ հաշիվների անվանումը** | ծածկագիրը |
| 1 | 2 | 3 | 4 | 5 | 6 | 7 |
| **ԸՆԴԱՄԵՆԸ ԾԱԽՍԵՐ`** | **x** | **0.0** | **0.0** | **0.0** | **0.0** | **0.0** |
| **-Աշխատողների աշխատավարձեր և հավելավճարներ** | ***4100*** |  |  |  |  |  |
| **Ծառայությունների և ապրանքների ձեռքբերում** | **4200** |  |  |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Կազմակերպության անվանումը (ղեկավարի պաշտոնը, անուն ազգանունը)

\_\_\_\_\_\_\_\_\_\_\_\_\_

ստորագրությունը ԿՏ